OpenLLM-France/wikimedia huggingface dataset:
# Teofilacte d'Ocrida

Teofilacte d'Ocrida, dit també Teofilacte Hefest (grec: Θεοφύλακτος¨Ηφαιστος; búlgar: Теофилакт Охридски; Euripos, Eubea, Grècia, 1055 – Ocrida, actual Macedònia del Nord, 1107) va ser un eclesiàstic grec, arquebisbe d'Ocrida i comentador de la Bíblia. És venerat com a sant per l'Església Ortodoxa.

## Biografia

Grec, probablement va néixer a Euripos (Eubea) cap al 1055. Va ser diaca a Constantinoble, on va adquirir gran reputació com a erudit estudiós de la Bíblia i va ser tutor de Constantí Ducas, fill de Miquel VII Ducas. Va escriure Παιδεία Βασιλική, ('L'educació reial') dedicada a Constanci Ducas. Va ser nomenat arquebisbe de Bulgària càrrec que va ocupar entre 1070 i 1077 i cap al 1078 va anar a ocupar la seu de l'arquebisbat d'Ocrida, l'actual Ohrid.
Ocrida era una de les grans ciutats del Primer Imperi Búlgar, reconquerida pels romans d'Orient seixanta anys abans; l'hostilitat cap als romans d'Orient era, doncs, molt gran. Així i tot, Teofilacte va ocupar la seu pastoral durant vint anys i acabà considerant-se búlgar, defenent els interessos i l'autonomia de l'Església Búlgara davant de la de Constantinoble. Va lluitar activament contra les heretgies dels paulicians i els bogomils, llavors molt esteses, i es va guanyar el respecte del poble búlgar.
Comparats amb els grecs, els búlgars eren rudes i bàrbars, i d'entrada Teofilacte volia tornar a Constantinoble; nombroses cartes mostren la manera de viure de la seva nova pàtria, i són una font important per a la història social, econòmica i política de Bulgària. També va escriure sobre les guerres amb els pobles veïns: petxenegs, magiars i normands, que en les seves incursions feien que la població abandonés les ciutats i marxés a pagès. Va morir després del 1107, potser cap al 1112.

## Obres

Els seus comentaris dels Evangelis, els Fets dels Apòstols, les Epístoles Paulines i els Profetes menors es basen en els de Joan Crisòstom, però destaquen per la seva cura, sobrietat i arguments assenyats. A més, se'n conserven 530 cartes i algunes homilies, i també oracions, la vida de Climent d'Ocrida i altres peces menors, a més de l'obra Παιδεία Βασιλική, ('L'educació reial') dedicada a Constanci Ducas.

## Veneració

És considerat sant per les esglésies ortodoxes de Bulgària, Sèrbia, Grècia i Rússia, que el celebren el 31 de desembre.

## Referències

* ↑ Smith, William (ed.). «Theophylactus». A Dictionary of Greek and Roman biography and mythology. [Consulta: 20 gener 2023].

## Bibliografia

* John Julian Norwich. Byzantium: The Decline and Fall. New York: Alfred A. Knopf, 1996.
* Margaret Mullett, Theophylact of Ochrid: Reading the Letters of a Byzantine Archbishop, Aldershot, Ashgate Variorum, 1997.

## Enllaços externs

* Chrysostom Press, editor de l'obra de Teofilacte
* Theophylact of Ohrid. Bibles commentaries
# Ricco Groß

Ricco Groß (Bad Schlema, 22 d'agost de 1970) és un biatleta alemany, ja retirat, que va destacar entre les dècades del 1990 i del 2000. Al llarg de la seva carrera guanyà vuit medalles olímpiques en biatló en cinc Jocs Olímpics diferents.

## Carrera esportiva

Va participar en els Jocs Olímpics d'Hivern de 1992 realitzats a la ciutat d'Albertville (França), on va aconseguir guanyar la medalla d'or en la prova de relleus 4x7,5 km i la medalla de plata en la prova de 10 quilòmetres esprint, uns metalls que repetiria en els Jocs Olímpics d'Hivern de 1994 realitzats a Lillehammer (Noruega). En els Jocs Olímpics d'Hivern de 1998 realitzats a Nagano (Japó) va aconseguir repetir l'èxit en la prova de relleus 4x7,5 km, finalitzant a més sisè en la prova de 20 km. individuals i dissetè en la prova de 10 quilòmetres esprint. En els Jocs Olímpics d'Hivern de 2002 realitzats a Salt Lake City (Estats Units) aconseguí guanyar la medalla de plata en la prova de relleus 4x7,5 km i la medalla de bronze en els 12.5 km. persecució, a més de finalitzar quart en les proves de 10 km. espring i 20 quilòmetres individual. Finalment, en els Jocs Olímpics d'Hivern de 2006 realitzats a Torí (Itàlia) aconseguí una nova medalla d'or en els relleus 4x7,5 km, la seva vuitena medalla olímpica, i finalitzà sisè en els 10 km. esprint, onzè en els 20 km. individuals i dotzè en els 12,5 km. persecució.
Al llarg de la seva carrera ha guanyat 20 medalles en el Campionat del Món de biatló: nou d'or, cinc de plata i sis de bronze, entre les edicions del 1991 i 2007.

## Referències

* 1 2 «Olympedia – Ricco Groß». [Consulta: 10 novembre 2023].
* ↑ «Ricco Gross». International Biathlon Union. Arxivat de l'original el 17 juliol 2015. [Consulta: 1r juny 2015].

## Enllaços externs

* (anglès) IBU - Ricco Groß Arxivat 2007-02-07 a Wayback Machine.
* Official Website Arxivat 2010-02-20 a Wayback Machine.
# Pilota d'Or 1981

El premi Pilota d'Or 1981, atorgat al millor futbolista europeu de l'any, a criteri d'un panell de periodistes esportius d'arreu dels territoris membres de la UEFA, fou entregat al davanter alemany Karl-Heinz Rummenigge el 29 de desembre de 1981.
Aquest fou el segon títol de Pilota d'Or consecutiu per a Rummenigge.

## Classificació

| Posició | Nom | Club | Nacionalitat | Punts |
| 1 | Karl-Heinz Rummenigge | Bayern de Múnic | RFA | 106 |
| 2 | Paul Breitner | Bayern de Múnic | RFA | 64 |
| 3 | Bernd Schuster | FC Barcelona | RFA | 39 |
| 4 | Michel Platini | AS Saint-Étienne | França | 36 |
| 5 | Oleg Blokhin | Dinamo Kyiv | Unió Soviètica | 14 |
| 6 | Dino Zoff | Juventus FC | Itàlia | 13 |
| 7 | Ramaz Shengelia | Dinamo Tbilisi | Unió Soviètica | 10 |
| 8 | Alexsandr Chivadze | Dinamo Tbilisi | Unió Soviètica | 9 |
| 9 | Liam Brady | Juventus FC | República d'Irlanda | 7 |
| 9 | John Wark | Ipswich Town FC | Escòcia | 7 |
| 11 | David Kipiani | Dinamo Tbilisi | Unió Soviètica | 6 |
| 11 | András Törőcsik | Újpest FC | Hongria | 6 |
| 11 | Zbigniew Boniek | Widzew Łódź | Polònia | 6 |
| 11 | Maxime Bossis | FC Nantes | França | 6 |
| 11 | Bruno Pezzey | Eintracht Frankfurt | Àustria | 6 |
| 16 | Horst Hrubesch | Hamburger SV | RFA | 5 |
| 16 | Ruud Krol | SSC Napoli | Països Baixos | 5 |
| 16 | Vladimir Petrović | Estrella Roja de Belgrad | Iugoslàvia | 5 |
| 19 | Zlatko Vujovic | Hajduk Split | Iugoslàvia | 4 |
| 19 | Trevor Brooking | West Ham United FC | Anglaterra | 4 |
| 21 | Giancarlo Antognoni | ACF Fiorentina | Itàlia | 3 |
| 21 | Jan Ceulemans | Club Brugge | Bèlgica | 3 |
| 21 | Kenny Dalglish | Liverpool FC | Escòcia | 3 |
| 21 | Bryan Robson | Manchester United FC | Anglaterra | 3 |
| 21 | Frank Stapleton | Manchester United FC | Irlanda | 3 |
| 21 | Wilfried Van Moer | Beveren | Bèlgica | 3 |
| 21 | Luis Arconada | Reial Societat | Espanya | 3 |
| 28 | Grzegorz Lato | Lokeren | Polònia | 2 |
| 28 | Tibor Nyilasi | Ferencvárosi TC | Hongria | 2 |
| 28 | Wlodzimierz Smolarek | Widzew Łódź | Polònia | 2 |
| 28 | Frans Thijssen | Ipswich Town FC | Països Baixos | 2 |
| 32 | António Oliveira | Sporting CP | Portugal | 1 |
| 32 | Uli Stielike | Reial Madrid | RFA | 1 |
| 32 | Jesús Zamora | Reial Societat | Espanya | 1 |

## Referències

* ↑ «Palmarès Ballon d'Or - 1981 - Karl-Heinz Rummenigge». France Football, 08-12-2013. [Consulta: 7 juliol 2020].
* ↑ «European Footballer of the Year ("Ballon d'Or") 1981». RSSSF, 01-05-2005. [Consulta: 6 juliol 2020].

## Enllaços externs

* France Football Web oficial
# Ricardo Alzugaray Yanguas

Ricardo Alzugaray Yanguas (mort el 30 d'octubre de 1878) fou un jurista i polític espanyol, diputat a les Corts Espanyoles durant el sexenni revolucionari i durant la restauració borbònica.

## Biografia

Es doctorà en dret en la Universitat Central de Madrid el 1858, on hi va llegir la dissertació El estado en sus relaciones sociales é individuales. Participà en conferències a favor del lliurecanvisme a l'Ateneo de Madrid, on es va fer amic de Pedro Antonio de Alarcón, i fou elegit diputat per Navarra el 1864.
Fou jurista del Tribunal Suprem d'Espanya i a les eleccions generals espanyoles de 1869 fou elegit diputat pel districte d'Estella i a les eleccions generals espanyoles d'abril de 1872 ho fou pel de Lalín (província de Pontevedra), sempre com a independent.
A les eleccions generals espanyoles de 1876 fou elegit diputat pel districte d'Alcoi degut a la renúncia de Juan Francisco Camacho de Alcorta, però va morir dos anys després. La seva filla, María Alzugaray y Lapeye, es casà amb el polític Rafael Gasset Chinchilla, pare de Ricardo Gasset Alzugaray.

## Referències

* La politización de la justicia: la designación de los magistrados del Tribunal Supremo (1836-1881 per Braulio Díaz Sampedro (p. 149)
* Fitxa del Congrés dels Diputats (castellà)
* Conferències a l'Ateneo de Madrid
# Cheiranthus

Cheiranthus és un gènere de plantes amb flors de la família brassicàcia. Consta de 2 a 10 espècies de les regions subtropicals i temperades del reialme holàrtic. Als Països Catalans apareix com a naturalitzada l'espècie Ch. cheiri (violer groc).
Són plantes perennes que es cultiven per les seves flors acolorides.

## Referències

* ↑ Bolòs i Vigo Flora dels Països Catalans Barcelona 1990
# Nikolai Podvoiski

Nikolai Podvoiski (Kunashivka, 4 de febrer de 1880 $^{(Julià)}$ - Moscou, 28 de juliol de 1948) va ser un revolucionari rus. Va tenir un paper important en la Revolució Russa de 1917 i va escriure molts articles per al diari soviètic Krasnaya Gazeta. També va escriure una història de la revolució bolxevic, que descriu els progressos de la Revolució Russa sense esmentar a Lev Trotski o Ióssif Stalin.
Va ser president del Comitè Militar Revolucionari del Soviet de Petrograd i un de la «troica» que va dirigir l'assalt al Palau d'Hivern que va acabar amb el Govern Provisional Rus d'Aleksandr Kérenski. Va posar en marxa, amb Serguei Eisenstein, la producció d'una versió cinematogràfica del mateix succés.
Immediatament després de la revolució bolxevic al novembre de 1917, va exercir el càrrec del primer Ministre de Defensa de la Unió Soviètica. En aquest lloc es va oposar a la creació d'un consell consultiu format per antics oficials tsaristes que havien d'assessorar el nou Exèrcit Roig tal com defensava Trotski, que va acabar per rellevar-lo el març de 1918.

## Referències

* ↑ Daniels, Robert V. Red October: the Bolshevik Revolution of 1917. Boston: Beacon Press, 1984. ISBN 978-0-8070-5645-5.
* 1 2 Dictionary of the Russian Revolution. 1. publ. New York: Greenwood Press, 1989. ISBN 978-0-313-21131-7.
# Nils Gunnar Lindström

Nils Gunnar Lindström (Eksjö, 11 de febrer de 1896 - Eksjö, 6 d'octubre de 1951) fou un llançador de javelina suec que va competir durant la dècada de 1920. Era el germà gran del també atleta Elof Lindström.
Durant la seva carrera esportiva va prendre part en tres edicions dels Jocs Olímpics d'Estiu, els d'Anvers de 1920, de París 1924 i Amsterdam 1928, sempre en la prova de llançament de javelina. El 1920 acabà en sisena posició. Quatre anys més tard guanyà la medalla d'argent. Aquest mateix any va batre el rècord del món de la disciplina a la seva ciutat natal, Eksjö, amb 66,62 metres, i la millorà el 1925 amb 67,31 metres. Als Jocs de 1928 fou catorzè. Durant la seva carrera atlètica va guanyar sis títols nacionals, en el llançament de javelina convencional i a dues mans, els anys 1920, 1921, 1924 (2), 1926 i 1927.

## Millors marques

* Llançament de javelina. 67,77 metres (1928)

## Referències

* 1 2 «Olympedia – Gunnar Lindström». [Consulta: 17 agost 2024].
* ↑ IAAF World Athletics Championships. Doha 2019. Statistics Handbook. Doha: IAAF, 2019, p. 693 [Consulta: 11 juliol 2024].
* ↑ «Gunnar Lindström - Sveriges Olympiska Kommitté» (en suec). [Consulta: 17 agost 2024].
* ↑ «Stora Grabbar». [Consulta: 17 agost 2024].
* ↑ «Track and Field Statistics». [Consulta: 17 agost 2024].
# UCI Oceania Tour 2024

L'UCI Oceania Tour 2024 és la dinovena edició de l'UCI Oceania Tour, un dels cinc circuits continentals de ciclisme de la Unió Ciclista Internacional. Està composta per tan sols 3 competicions, organitzades entre el 10 i el 25 de gener de 2024 a Oceania.

## Equips

Els equips poden participar en les diferents curses depenent de la categoria de la prova. Per exemple, els UCI WorldTeams només poden participar en curses .1 i el seu nombre per cursa és limitat.
| Catégorie | Catégorie | Équipes |
| .1 | 1.1 (Cursa d'un dia) | * UCI WorldTeam (màx. 50 %) * UCI ProTeam * Equip continental * Selecció nacional |
| .1 | 2.1 (Cursa per etapes) | * UCI WorldTeam (màx. 50 %) * UCI ProTeam * Equip continental * Selecció nacional |
| .2 | 1.2 (Cursa d'un dia) | * UCI ProTeam * Equip continental * Selecció nacional * Equip regional i de club |
| .2 | 2.2 (Cursa per etapes) | * UCI ProTeam * Equip continental * Selecció nacional * Equip regional i de club |

## Calendari de les proves
### Gener

| Data | Cursa | País | Cat. | Vencedor | Equip |
| 10-14 | New Zealand Cycle Classic | Nova Zelanda | 2.2 | Aaron Gate | Nova Zelanda |
| 20 | Gravel and Tar Classic | Nova Zelanda | 1.2 | Josh Burnett | MitoQ-NZ Cycling Project |
| 25 | Surf Coast Classic | Austràlia | 1.1 | Biniam Girmay | Intermarché-Wanty |

## Referències

* ↑ «Calendari de curses de l'UCI Oceania Tour 2024», 17 enero 2024.
* ↑ «Aaron Gate secures second New Zealand Cycle Classic title» (en New Zealand English), 14-01-2024. [Consulta: 21 febrer 2024].
* ↑ «Stuff». [Consulta: 21 febrer 2024].
* ↑ «Biniam Girmay inaugura su contador anual de victorias en la Surf Coast Classic» (en spanish), 25-01-2024. [Consulta: 21 febrer 2024].

## Enllaços externs

* Calendari de l'UCI Oceania Tour
# Melbeta

Melbeta és una població dels Estats Units a l'estat de Nebraska. Segons el cens del 2000 tenia 138 habitants.

## Demografia

Segons el cens del 2000, Melbeta tenia 138 habitants, 57 habitatges, i 44 famílies. La densitat de població era de 532,8 habitants per km².
Dels 57 habitatges en un 21,1% hi vivien nens de menys de 18 anys, en un 70,2% hi vivien parelles casades, en un 7% dones solteres, i en un 21,1% no eren unitats familiars. En el 17,5% dels habitatges hi vivien persones soles el 12,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 2,76.
Per edats la població es repartia de la següent manera: un 20,3% tenia menys de 18 anys, un 8,7% entre 18 i 24, un 22,5% entre 25 i 44, un 26,1% de 45 a 60 i un 22,5% 65 anys o més.
L'edat mediana era de 43 anys. Per cada 100 dones de 18 o més anys hi havia 103,7 homes.
La renda mediana per habitatge era de 33.750 $ i la renda mediana per família de 36.875 $. Els homes tenien una renda mediana de 26.389 $ mentre que les dones 20.000 $. La renda per capita de la població era de 15.268 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Melbeta». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Melbeta». American Fact Finder. Oficina del Cens dels Estats Units, 12-01-2010.
# Raymond (Nebraska)

Raymond és una població dels Estats Units a l'estat de Nebraska. Segons el cens del 2000 tenia 186 habitants.

## Demografia

Segons el cens del 2000, Raymond tenia 186 habitants, 73 habitatges, i 51 famílies. La densitat de població era de 552,4 habitants per km².
Dels 73 habitatges en un 39,7% hi vivien nens de menys de 18 anys, en un 58,9% hi vivien parelles casades, en un 8,2% dones solteres, i en un 28,8% no eren unitats familiars. En el 26% dels habitatges hi vivien persones soles l'11% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,04.
Per edats la població es repartia de la següent manera: un 28,5% tenia menys de 18 anys, un 8,6% entre 18 i 24, un 32,8% entre 25 i 44, un 21,5% de 45 a 60 i un 8,6% 65 anys o més.
L'edat mediana era de 36 anys. Per cada 100 dones de 18 o més anys hi havia 104,6 homes.
La renda mediana per habitatge era de 53.750 $ i la renda mediana per família de 57.188 $. Els homes tenien una renda mediana de 41.250 $ mentre que les dones 24.083 $. La renda per capita de la població era de 21.672 $. Cap de les famílies i el 2,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Raymond». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Raymond». American Fact Finder. Oficina del Cens dels Estats Units, 12-01-2010.
# Royal (Nebraska)

Royal és una població dels Estats Units a l'estat de Nebraska. Segons el cens del 2000 tenia 75 habitants.

## Demografia

Segons el cens del 2000, Royal tenia 75 habitants, 34 habitatges, i 21 famílies. La densitat de població era de 206,8 habitants per km².
Dels 34 habitatges en un 29,4% hi vivien nens de menys de 18 anys, en un 58,8% hi vivien parelles casades, en un 0% dones solteres, i en un 38,2% no eren unitats familiars. En el 38,2% dels habitatges hi vivien persones soles el 23,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,9.
Per edats la població es repartia de la següent manera: un 22,7% tenia menys de 18 anys, un 8% entre 18 i 24, un 26,7% entre 25 i 44, un 20% de 45 a 60 i un 22,7% 65 anys o més.
L'edat mediana era de 42 anys. Per cada 100 dones de 18 o més anys hi havia 123,1 homes.
La renda mediana per habitatge era de 27.292 $ i la renda mediana per família de 50.000 $. Els homes tenien una renda mediana de 34.063 $ mentre que les dones 18.125 $. La renda per capita de la població era de 13.414 $. Aproximadament el 7,7% de les famílies i el 6,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Royal». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Royal». American Fact Finder. Oficina del Cens dels Estats Units, 12-01-2010.
Viccionari
# Ruskin (Nebraska)

Ruskin és una població dels Estats Units a l'estat de Nebraska. Segons el cens del 2000 tenia 195 habitants.

## Demografia

Segons el cens del 2000, Ruskin tenia 195 habitants, 78 habitatges, i 57 famílies. La densitat de població era de 179,3 habitants per km².
Dels 78 habitatges en un 33,3% hi vivien nens de menys de 18 anys, en un 71,8% hi vivien parelles casades, en un 1,3% dones solteres, i en un 26,9% no eren unitats familiars. En el 26,9% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,5 i el nombre mitjà de persones que vivien en cada família era de 3,04.
Per edats la població es repartia de la següent manera: un 26,2% tenia menys de 18 anys, un 4,6% entre 18 i 24, un 25,1% entre 25 i 44, un 22,1% de 45 a 60 i un 22,1% 65 anys o més.
L'edat mediana era de 40 anys. Per cada 100 dones de 18 o més anys hi havia 97,3 homes.
La renda mediana per habitatge era de 28.750 $ i la renda mediana per família de 31.250 $. Els homes tenien una renda mediana de 22.361 $ mentre que les dones 17.344 $. La renda per capita de la població era de 13.130 $. Aproximadament el 3,5% de les famílies i el 8,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ruskin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ruskin». American Fact Finder. Oficina del Cens dels Estats Units, 12-01-2010.
# Belo Pole

Belo Pole (Бело Поле en macedònic) és un poble situat al centre de Macedònia del Nord, al municipi de Dòlneni. Segons un cens realitzat el 2002, el poble té una població de 197 habitants, tots ells considerats d'ètnia macedònica.

## Referències

* ↑ (macedònic)(anglès)Recensement de 2002
Plantilla:Entitats habitades del municipi de Dòlneni
# Debreixte

Debrešte (en macedònic Дебреште) és un poble situat al municipi de Dòlneni, al centre de Macedònia del Nord.
L'any 2002 es va realitzar un cens, afirmant que al poble hi havia una població de 2.424 habitants, dividits ètnicament de la següent manera:
* Turcs: 2.088
* Macedonis: 169
* Albanesos: 149
* Altres: 18

## Referències

* ↑ (macedònic)(anglès)Recensement de 2002
# Debreixte

Debreixte (en macedònic Дебреште) és un poble situat al municipi de Dòlneni, al centre de Macedònia del Nord.
L'any 2002 es va realitzar un cens, afirmant que al poble hi havia una població de 2.424 habitants, dividits ètnicament de la següent manera:
* Turcs: 2.088
* Macedonis: 169
* Albanesos: 149
* Altres: 18

## Referències

* ↑ (macedònic)(anglès)Recensement de 2002
# Bartomeu Torres Gost

Bartomeu Torres Gost (Sa Pobla, 1905-1989). Fou un canonge, investigador de l'obra de Costa i Llobera i escriptor mallorquí.
Es doctorà en filosofia en 1927 i s'ordenà prevere a Roma en 1928. En 1961 fou nomenat canonge degà de la Seu de Mallorca fins a 1968.
Va estudiar les obres del poeta mallorquí, Miquel Costa i Llobera. El 25 de març de 1983 va donar el pregó de Setmana Santa a Felanitx. L'acte se dugué al convent de Sant Agustí el divendres Sant.
És fill il·lustre de sa Pobla.

## Obres

* "Les Illes d'Or" 1936.
* "M. Costa i Llobera: Obres completes" amb una nota bibliogràfica de Bartomeu Torres Gost. (1947)
* "Miquel Costa i Llobera 1854-1922: Itinerario Espiritual d'un poeta". Barcelona, Biblioteca Galmés, 1971.
* "El Pi de Formentor. Edició poliglota commemorativa del centenari de la seva redacció". Palma, 1975.
* "Visions de Palestina de Costa i Llobera" Editorial Moll 1977.
* "Primeres Poesies". Editorial Moll 1981.
* "Epistolari de Miquel Costa i Llobera i Antoni Rubió i Lluch a Joan Lluís Estelrich". Editorial Moll 1985.
* "Horacianes". Editorial Moll 1990. Amb pròleg de Jaume Vidal Alcover.

## Referències

* ↑ «Pregó de Setmana Santa». Arxivat de l'original el 2012-02-16. [Consulta: 18 gener 2009].

## Enllaços externs

* Blancs i negres, carta de Xesca Ensenyat Arxivat 2016-03-03 a Wayback Machine.
* «Costa i Llobera: el Pi de Formentor». Arxivat de l'original el 2009-10-27. [Consulta: 18 gener 2009].
* Dietari d'un escriptor mallorquí: records de sa Pobla Arxivat 2016-03-03 a Wayback Machine.